Germaniya parlamenti mamlakat harbiy xizmatchilarining IShID terrorchi guruhiga qarshi operatsiyada ishtirok etishiga ruxsat berdi. 598 deputatdan 445 nafari roziligini bildirdi, 146 nafari esa bunday fikrga qo‘shilmadi. 7 deputat fikr bildirmadi. 1 dekabr kuni Germaniya hukumati mamlakat harbiy kuchlarining aksilterror missiyasida ishtirok etishini tasdiqlagan edi. Suriya va Iroqdagi operatsiyalarda ishtirok etishi mumkin bo‘lgan harbiy xizmatchilarning maksimal miqdori 1.2 ming kishini tashkil qiladi.